Saab 37 Viggen

Saab 37 Viggen (Bahasa Melayu:Petir) merupakan pesawat pejuang dan penyerang satu tempat duduk, berenjin tunggal, jarak dekat dan sederhana yang dikeluarkan oleh Sweden di antara tahun 1970 hingga 1990. Beberapa versi telah dikeluarkan termasuk pesawat versi pemintas-pejuang, serangan darat dan pengawasan foto dua tempat duduk yang sesuai digunakan dalam semua keadaan cuaca. Pembangunan Asalnya Viggen telah dibangunkan bagi mengantikan pesawat Saab 32 Lansen dalam peranan serangan, tetapi kemudian dibangunkan untuk mengantikan juga pesawat Saab 35 Draken sebagai pesawat pejuang. Kajian pertama kali dilakukan di antara tahun 1952 hingga 1957 yang melibatkan peraka pesawat lagenda dari Finland iaitu Aarne Lakomaa. Beberapa konsep berbeza telah dikaji termasuk rekabentuk satu dan dua enjin dengan enjin angkatan berbeza, sayap delta ringkas dan berkembar dan sayap kanard. Pesawat dengan rekaan VTOL juga telah dipertimbangkan. Tujuannya adalah untuk menghasilkan sebuah pesawat teguh dengan keupayaan keperluan untuk landasan pendek yang baik dan boleh dioperasikan daripada jalan raya dan lebuh raya yang disediakan khas bagi mengurangkan risiko serangan semasa peperangan. Keperluan-keperluan lain termasuklah kebolehan untuk terbang pada kelajuan supersonik pada aras rendah, keupayaan untuk mencapai Nombor Mach 2 di altitud, dan keupayaan untuk membuat pendaratan di landasan pendek denga sudut serangan yang rendah (bagi mengelakkan dari memusnahkan landasan buatan sendiri). Pesawat ini sejak dari awal juga direka untuk mudah dibaiki dan diselengara, walaupun oleh individu yang tidak memiliki latihan yang cukup. Bagi memenuhi objektif rekabentk, Saab telah memilih tatarajah yang radikal: sebuah pesawat konvensional bersayap delta beserta sayap kanard dengan set-tinggi. Kanard kini menjadi suatu kebiasaan pada sesebuah pesawat pejuang, sebagai contoh pada Eurofighter Typhoon dan IAI Kfir, tetapi alasan utamanya adalah untuk kelincahan berbanding keupayaan STOL. cadangan terakhir telah dibentangkan dan diterima pada 28 September 1962. Pembinaan bermula pada 1964, dengan pesawat prototaip membuat penerbangan sulung pada 8 Februari 1967. Pada 1960, Majlis Keselamatan Negara A.S yang diketuai oleh Presiden Eisenhower, merumuskan jaminan keselamtan ketenteraan untuk Sweden. Amerika Syarikat telah berjanji akan membantu Angkatan Tentera Sweden sekiranya Soviet menyerang Sweden. Kedua-dua negara ini kemudian menandatangani perjanjian teknologi ketenteraan, yang dikenali sebagai "mengambil-37". Berdasarkan perjanjian ini, Sweden dibenarkan untuk mengakses teknologi penerbangan termaju A.S yang membolehkan kemungkinan pembinaan dan pengeluaran pesawat Saab 37 Viggen lebih pantas dan murah. Mengikut kajian kedoktoran Nils Bruzelius di Kolej Pertahanan Kebangsaan Sweden, antara alasan A.S bagi tindakan ini adalah bagi melindungi kapal selam Polaris milik A.S yang diatur gerak di luar pantai barat Sweden bagi menentang ancaman pesawat antikapal selam milik Soviet. Spesifikasi (JA 37 Viggen) Ciri umum Anak kapal: One Panjang: 16.4 m (53 kaki 9 in) Rentang sayap: 10.6 m (34 kaki 9 in) Tinggi: 5.9 m (19 kaki 4 in) Sayap luas: 46 m² (500 kaki²) Berat kosong: 12,200 kg (26,900 lb) Berat berisi: AJ 16,000 kg; JA 17,000kg (AJ 35,273 lb; JA 37,478 lb ) Berat berlepas maksimum: 20,000 kg (44,000 lb) Loji kuasa: 1× Volvo RM 8B turbofan pembakaran lanjut, 72.1 kN / 125.0 kN pembakaran lanjut (16,200 lbf kering, 28,110 lbf pembakaran lanjut) Prestasi Kelajuan maksimum: Mach 2.1, 2,231 km/j pada 11,000 m (1,386 bsj at 36,100 kaki) Jarak: 1,000 km dengan bahan api dalaman (621 batu) Lelangit khidmat 18,000 m (59,100 kaki) Kadar kenaikan: 12,200 m/min (40,026 kaki/min ) Persenjataan 1x meriam Oerlikon KCA berkaliber 30 mm dengan 150 butir peluru 6x tenggekan untuk 2x RB71 Skyflash (hanya JA37), 4x AIM-120 AMRAAM (JA 37D), atau 6x AIM-9 Sidewinder atau 4x pod roket berkaliber 135 mm (5.4 in). Roket anti kapal RBO4E, RSB15 atau AGM-65A. Bom berangkai 500 kg bom atau 120 kg Virgo Pod ECM U95 (JA 37D) Rujukan Pautan luar Interview with Viggen pilot Saab 37 Viggen webpage Diarkibkan 2002-08-02 di Wayback Machine Detailed photos of cockpit and weapons Diarkibkan 2016-03-03 di Wayback Machine Saab 37 Viggen webpage Information on Viggen in public-domain Saab 37 Viggen webpage (in Dutch) Vigg, The Tufted Duck (in Swedish) Flug Revue test flight report Diarkibkan 2007-10-04 di Wayback Machine (in German)